अपनी पदयी पूरी करने के बाद गौरव ने अपनी पहचान मॉडलिंग और अभिनय में बनानी चाही, जिसके लिए उन्होंने मुंबई की ओर रुख किये. मुंबई में मॉडलिंग के दौरान वे अपने अभिनय को संवारने के लिए एक नाट्य दल से जुड़े. उन्होंने इस नाट्य दल के साथ रंगकर्म करते हुए भारत के कई जगहों पर नाटक में अभिनय किया, जिसमे “द नाईट ऑफ़ 16 जनवरी”, ”द माउस ट्रैप” आदि प्रमुख हैं. जहाँ वे एक तरफ़ रंगकर्मी होकर अपना अभिनय संवार रहे थे, वहीँ दूसरी तरफ़, मॉडलिंग की दुनिया में छाने की कोशिश में लगातार प्रयासरत थे. उन्होंने 2006 में एक मॉडलिंग कांटेस्ट में हिस्सा लिया, जिसमे उन्हें दूसरे रनर अप की जगह मिली. बहुत जल्द उनका चेहरा और उनका नाम मॉडलिंग की दुनिया में छा गया. 2010 में उनका नाम “Elle(इंडिया)” मैगज़ीन के “न्यू फेसेस” के विजेताओं में शुमार हुआ. फिर अगले ही साल 2011 में उन्हें एक “मेन्स हेल्थ मैगज़ीन” की जानिब से सबसे फिट मॉडल का ख़िताब हासिल हुआ. उसके बाद 2013 में उन्हें “वोग इंडिया” की तरफ से “मोस्ट डिजायरेबल इंडियन मैंन” का ख़िताब मिला.